== 1934. Stenen flyttes og symboliserer landsbyens sammenhold == 
Byens mænd og karle flyttede stenen – vægt 18 tons – fra [[mose]]n ind til byen. Det skete ved hjælp af tre sæt jernbanespor. På skinnerne var anbragt en [[trolje]], som stenen blev læsset op på. Det var svært at få stenen op på troljen, og de første to dage sank stenen længere ned i mosens dynd, og mange [[svelle]]r blev begravet. På tredjedagen lykkes det at få fast bund under stenen, og ved hjælp af en [[Talje (gearing)|talje]] fik man den op på troljen, og så kunne arbejdet med at trække troljen med stenen ind til byen begynde. Man havde tre sæt [[togskinner]], og når stenen lå på det ene sæt, bar man de to andre om foran og koblede dem sammen, hvorefter folkene ved håndkraft trak stenen frem.
Kemi Bygninger,_konstruktioner_og_anlæg Arkitektur Jordbrug